2021 m. vasario 23 d., Vilnius



Laisvos darbo vietos

* **2020 m. ketvirtojo ketvirčio pabaigoje šalyje buvo 15,6 tūkst. laisvų darbo vietų samdomiesiems darbuotojams** – 2,7 tūkst., arba 14,9 proc., mažiau nei 2020 m. trečiąjį ketvirtį ir 1,6 tūkst., arba 9,4 proc., mažiau nei prieš metus.
* Labiausiai – 1,1 tūkst. – laisvų darbo vietų sumažėjo transporto ir saugojimo veiklos įmonėse. Prekybos įmonėse jų buvo 0,6 tūkst. mažiau, statybos – 0,3 tūkst. mažiau nei 2020 m. trečiąjį ketvirtį.
* Laisvų darbo vietų šiek tiek padaugėjo administracinės ir aptarnavimo veiklos įmonėse – jų buvo 0,1 tūkst. daugiau nei 2020 m. trečiąjį ketvirtį.
* 2020 m. ketvirtojo ketvirčio pabaigoje laisvų darbo vietų lygis šalyje siekė 1,2 proc. – tai 0,2 procentinio punkto mažiau nei trečiąjį 2020 m. ketvirtį ir 0,1 procentinio punkto mažiau nei prieš metus.

1 pav. [Laisvų darbo vietų skaičius ir laisvų darbo vietų lygis ketvirčiais](https://osp.stat.gov.lt/statistiniu-rodikliu-analize?hash=327491e0-5f2e-4e65-8b88-6b7f899fc743#/)

* Aukščiausias laisvų darbo vietų lygis 2020 m. ketvirtąjį ketvirtį buvo viešojo valdymo ir gynybos; privalomojo socialinio draudimo (3 proc.), informacijos ir ryšių, finansinės ir draudimo, administracinės ir aptarnavimo veiklos įmonėse (po 2,2 proc.). Žemiausias laisvų darbo vietų lygis buvo nekilnojamo turto operacijų, apgyvendinimo ir maitinimo paslaugų (po 0,2 proc.) bei kitos aptarnavimo veiklos įmonėse (0,3 proc.).

**2 pav.** [**Laisvų darbo vietų lygis pagal ekonominės veiklos rūšis 2020 m. ketvirtąjį ketvirtį**](https://osp.stat.gov.lt/statistiniu-rodikliu-analize?hash=e7cad9af-3ba3-41a3-be20-1791a20dc0ff#/)

Procentais

\_\_\_\_\_\_\_\_\_\_\_\_\_\_\_\_

\* Pramonė apima kasybą ir karjerų eksploatavimą, apdirbamąją gamybą, elektros, dujų, garo tiekimą ir oro kondicionavimą, vandens tiekimą, nuotekų valymą, atliekų tvarkymą ir regeneravimą.

* Daugiausia laisvų darbo vietų 2020 m. ketvirtąjį ketvirtį buvo pramonės – 3,3 tūkst. (21,1 proc. visų laisvų darbo vietų), viešojo valdymo ir gynybos; privalomojo socialinio draudimo – 2,5 tūkst. (16,1 proc.), transporto ir saugojimo – 2,2 tūkst. (13,9 proc.), įmonėse.

1 lentelė. Laisvų darbo vietų skaičius ir laisvų darbo vietų lygis pagal ekonominės veiklos rūšis

Ketvirčio pabaigoje

| Ekonominės veiklos rūšys | 2019 m. | | 2020 m. | | | | | | | |
| --- | --- | --- | --- | --- | --- | --- | --- | --- | --- | --- |
| Laisvų darbo vietų skaičius, tūkst. | Laisvų darbo vietų lygis, proc. | Laisvų darbo vietų skaičius, tūkst. | | | | Laisvų darbo vietų lygis, proc. | | | |
| IV | IV | I | II | III | IV | I | II | III | IV |
| **Iš viso** | **17,3** | **1,3** | **15,0** | **17,3** | **18,4** | **15,6** | **1,1** | **1,3** | **1,4** | **1,2** |
| Žemės ūkis, miškininkystė ir žuvininkystė | 0,1 | 0,5 | 0,2 | 0,2 | 0,2 | 0,1 | 0,8 | 0,9 | 0,8 | 0,5 |
| Pramonė\* | 4,4 | 1,8 | 2,3 | 2,6 | 3,5 | 3,3 | 1,0 | 1,1 | 1,5 | 1,4 |
| Statyba | 0,8 | 0,9 | 1,1 | 1,1 | 1,2 | 0,9 | 1,1 | 1,1 | 1,3 | 1,0 |
| Didmeninė ir mažmeninė prekyba; variklinių transporto priemonių ir motociklų remontas | 2,0 | 0,9 | 0,9 | 1,9 | 2,2 | 1,6 | 0,4 | 0,9 | 1,1 | 0,8 |
| Transportas ir saugojimas | 1,9 | 1,4 | 3,3 | 3,9 | 3,2 | 2,2 | 2,2 | 2,7 | 2,3 | 1,5 |
| Apgyvendinimo ir maitinimo paslaugų veikla | 0,3 | 0,8 | 0,1 | 0,2 | 0,2 | 0,1 | 0,2 | 0,4 | 0,5 | 0,2 |
| Informacija ir ryšiai | 0,8 | 2,5 | 0,8 | 0,6 | 0,7 | 0,8 | 2,3 | 1,9 | 2,0 | 2,2 |
| Finansinė ir draudimo veikla | 0,5 | 2,4 | 0,4 | 0,4 | 0,4 | 0,4 | 2,0 | 2,0 | 2,3 | 2,2 |
| Nekilnojamojo turto operacijos | 0,1 | 0,7 | 0,0 | 0,0 | 0,0 | 0,0 | 0,3 | 0,1 | 0,1 | 0,2 |
| Profesinė, mokslinė ir techninė veikla | 0,4 | 0,7 | 0,3 | 0,4 | 0,4 | 0,3 | 0,6 | 0,7 | 0,8 | 0,6 |
| Administracinė ir aptarnavimo veikla | 1,1 | 1,8 | 0,7 | 1,0 | 1,2 | 1,3 | 1,2 | 1,7 | 2,0 | 2,2 |
| Viešasis valdymas ir gynyba; privalomasis socialinis draudimas | 2,5 | 3,0 | 2,7 | 2,7 | 2,6 | 2,5 | 3,3 | 3,2 | 3,2 | 3,0 |
| Švietimas | 0,5 | 0,3 | 0,5 | 0,7 | 0,6 | 0,5 | 0,4 | 0,5 | 0,4 | 0,3 |
| Žmonių sveikatos priežiūra ir socialinis darbas | 1,5 | 1,3 | 1,4 | 1,4 | 1,5 | 1,4 | 1,3 | 1,3 | 1,3 | 1,3 |
| Meninė, pramoginė ir poilsio organizavimo veikla | 0,4 | 1,6 | 0,2 | 0,3 | 0,3 | 0,2 | 0,7 | 1,0 | 1,0 | 0,6 |
| Kita aptarnavimo veikla | 0,1 | 0,6 | 0,0 | 0,0 | 0,0 | 0,0 | 0,3 | 0,4 | 0,4 | 0,3 |

**Pastaba.** Dėl apvalinimo eilučių suma gali nesutapti su duomenimis „Iš viso“.

\_\_\_\_\_\_\_\_\_\_\_\_\_\_\_\_

\* Pramonė apima kasybą ir karjerų eksploatavimą, apdirbamąją gamybą, elektros, dujų, garo tiekimą ir oro kondicionavimą, vandens tiekimą, nuotekų valymą, atliekų tvarkymą ir regeneravimą.

* **2020 m. šalyje buvo 16,6 tūkst. laisvų darbo vietų samdomiesiems darbuotojams**, palyginti su 2019 m., jų skaičius sumažėjo 1,7 tūkst. (9,5 proc.). Per metus laisvų darbo vietų sumažėjo pramonės – 1,5 tūkst., prekybos – 0,8 tūkst., apgyvendinimo ir maitinimo paslaugų veiklos įmonėse – 0,3 tūkst., o padaugėjo transporto ir saugojimo įmonėse – 1,3 tūkst.
* 2020 m. laisvų darbo vietų lygis šalyje sudarė 1,3 proc. – tai 0,1 procentinio punkto mažiau nei 2019 m. Aukščiausias laisvų darbo vietų lygis buvo viešojo valdymo ir gynybos; privalomojo socialinio draudimo – 3,2 proc., transporto ir saugojimo – 2,2 proc., finansinės ir draudimo, informacijos ir ryšių veiklos įmonėse – po 2,1 proc. Žemiausias laisvų darbo vietų lygis buvo nekilnojamo turto operacijų (0,2 proc.), apgyvendinimo ir maitinimo paslaugų bei kitos aptarnavimo veiklos įmonėse (po 0,3 proc.).

**3 pav.** [**Laisvų darbo vietų skaičiaus ir laisvų darbo vietų lygio dinamika**](https://osp.stat.gov.lt/statistiniu-rodikliu-analize?hash=f98ecddb-c8b3-420b-bc26-3c03f01051de#/)

2 lentelė. Laisvų darbo vietų skaičius ir laisvų darbo vietų lygis pagal ekonominės veiklos rūšis

| Ekonominės veiklos rūšys | 2018 | | 2019 | | 2020 | |
| --- | --- | --- | --- | --- | --- | --- |
| Laisvų darbo vietų skaičius, tūkst. | Laisvų darbo vietų lygis, proc. | Laisvų darbo vietų skaičius, tūkst. | Laisvų darbo vietų lygis, proc. | Laisvų darbo vietų skaičius, tūkst. | Laisvų darbo vietų lygis, proc. |
| **Iš viso** | **18,5** | **1,4** | **18,3** | **1,4** | **16,6** | **1,3** |
| Žemės ūkis, miškininkystė ir žuvininkystė | 0,2 | 0,8 | 0,2 | 0,8 | 0,2 | 0,8 |
| Pramonė\* | 4,3 | 1,8 | 4,4 | 1,9 | 2,9 | 1,3 |
| Statyba | 1,2 | 1,3 | 1,1 | 1,1 | 1,1 | 1,1 |
| Didmeninė ir mažmeninė prekyba; variklinių transporto priemonių ir motociklų remontas | 2,4 | 1,1 | 2,4 | 1,1 | 1,6 | 0,8 |
| Transportas ir saugojimas | 2,0 | 1,6 | 1,9 | 1,3 | 3,1 | 2,2 |
| Apgyvendinimo ir maitinimo paslaugų veikla | 0,4 | 1,1 | 0,4 | 1,0 | 0,1 | 0,3 |
| Informacija ir ryšiai | 0,8 | 2,6 | 0,7 | 2,1 | 0,7 | 2,1 |
| Finansinė ir draudimo veikla | 0,6 | 3,3 | 0,5 | 2,7 | 0,4 | 2,1 |
| Nekilnojamojo turto operacijos | 0,1 | 0,7 | 0,1 | 0,8 | 0,0 | 0,2 |
| Profesinė, mokslinė ir techninė veikla | 0,4 | 0,7 | 0,5 | 0,8 | 0,4 | 0,7 |
| Administracinė ir aptarnavimo veikla | 1,2 | 2,0 | 1,1 | 1,8 | 1,0 | 1,7 |
| Viešasis valdymas ir gynyba; privalomasis socialinis draudimas | 2,6 | 3,1 | 2,6 | 3,1 | 2,6 | 3,2 |
| Švietimas | 0,4 | 0,3 | 0,5 | 0,4 | 0,6 | 0,4 |
| Žmonių sveikatos priežiūra ir socialinis darbas | 1,3 | 1,2 | 1,4 | 1,3 | 1,4 | 1,3 |
| Meninė, pramoginė ir poilsio organizavimo veikla | 0,4 | 1,5 | 0,4 | 1,5 | 0,2 | 0,8 |
| Kita aptarnavimo veikla | 0,1 | 0,7 | 0,1 | 0,5 | 0,0 | 0,3 |

**Pastaba.** Dėl apvalinimo eilučių suma gali nesutapti su duomenimis „Iš viso“.

\_\_\_\_\_\_\_\_\_\_\_\_\_\_\_\_\_\_

\* Pramonė apima kasybą ir karjerų eksploatavimą, apdirbamąją gamybą, elektros, dujų, garo tiekimą ir oro kondicionavimą, vandens tiekimą, nuotekų valymą, atliekų tvarkymą ir regeneravimą.

2021 m. pirmojo ketvirčio laisvų darbo vietų rodiklius skelbsime 2021 m. gegužės 25 d.

Daugiau informacijos šia tema rasite [Rodiklių duomenų bazėje](https://osp.stat.gov.lt/statistiniu-rodikliu-analize?indicator=S3R275#/).

Statistinė informacija rengiama ir skleidžiama vadovaujantis [Europos statistikos praktikos kodeksu](https://ec.europa.eu/eurostat/documents/4031688/9394165/KS-02-18-142-LT-N.pdf/2c6787ed-aaf1-4f30-bad1-aa65bf1e964b).

Daugiau susijusių terminų ir paaiškinimų ieškokite [Statistikos terminų žodyne](https://osp.stat.gov.lt/statistikos-terminu-zodynas).

**Paaiškinimai**

**Laisva darbo vieta** – naujai sukurta, neužimta arba artimiausiu metu tapsianti laisva mokamo darbo vieta, dėl kurios darbdavys imasi ir yra pasirengęs toliau imtis aktyvių veiksmų, ieškodamas tinkamo kandidato ne iš tos pačios įmonės ir į kurią iš karto ar per tam tikrą laikotarpį ketina priimti kandidatą.

**Laisvų darbo vietų lygis** –rodiklis, išreiškiamas laisvų ir visų darbo vietų santykiu.

Kontaktinė informacija:

Dalia Lukšienė

Darbo statistikos skyriaus vyresnioji specialistė

Tel. (8 5) 236 4865

El. p. dalia.luksiene@stat.gov.lt

© Lietuvos statistikos departamentas

Naudojant Lietuvos statistikos departamento duomenis, būtina nurodyti šaltinį.

Žymos: laisvos darbo vietos.